Държавен вестник, бр. 102, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  102
експлоатацията си блокове ВВЕР-440 през 
2013 г., без тези разходи да се възстановяват 
от „АЕЦ Козлодуй“ – ЕАД, може да се пре­
достави допълнителен лимит за разход, при 
условие че не се влошава утвърденото с чл. 1, 
ал. 3 бюджетно салдо.	
Чл. 17. (1) Утвърждава допустими максимал­
ни размери на задълженията към доставчици 
към 31 декември 2013 г. на разпоредителите с 
бюджетни кредити съгласно приложение № 7 
на обща сума 319 942,0 хил. лв. 
(2) Сумите за съответните разпоредители с 
бюджетни кредити по приложение № 7 могат 
да бъдат увеличени с акт на Министерския 
съвет, като общият размер на увеличенията 
не може да надвишава 20 на сто от сумата 
по ал. 1.
(3) Министерският съвет може да извършва 
компенсирани промени в сумите по прило­
жение № 7 между отделните първостепенни 
разпоредители с бюджетни кредити, когато 
очакваният размер на задълженията към 
доставчиците на даден първостепенен разпо­
редител и неговите разпоредители от по-ниска 
степен е по-малък от съответната сума по 
приложение № 7.
(4) По реда на ал. 3 не може да се намаля­
ват сумите на максималния допустим размер 
на задълженията към доставчици по прило­
жение № 7 на Народното събрание, Висшия 
съдебен съвет, Сметната палата и Комисията 
за финансов надзор и техните разпоредители 
от по-ниска степен.
(5) В обхвата на задълженията по ал. 1 – 4 
се включват всички задължения към достав­
чици, които подлежат на плащане и отчитане 
по съответните бюджети на разпоредителите 
по ал. 1, включително и на техните разпоре­
дители от по-ниска степен, с изключение на 
задълженията по финансов лизинг и търговски 
кредит за доставки на активи, отчетени като 
бюджетни разходи.
(6) Министърът на финансите дава указания 
относно реда и начина за изготвяне и пред­
ставяне на отчетна и прогнозна информация 
за задълженията по ал. 1 – 4.
Чл. 18. (1) Преобразуваните през 2013 г. 
в търговски дружества разпоредители с бю­
джетни кредити правят вноска в полза на 
централния бюджет в размер на разликата 
между утвърдените им приходи и разходи за 
2013 г.
(2) Средствата по ал. 1 се превеждат до 
25-о число в края на всяко тримесечие на база 
на фактическото изпълнение на приходите.
Преходни и заключителни разпоредби
§ 1. (1) Държавните органи и бюджетните 
организации са администратори на приходите, 
планирани да постъпят по собствените им 
бюджети, освен ако със закон е предвидено 
друго.
(2) Когато в закон или в акт на Минис­
терския съвет не е изрично посочено по кой 
бюджет се внасят приходите от глоби, иму­
ществени санкции и такси или е посочено, 
че те се внасят в приход на републиканския 
или на държавния бюджет, тези приходи по­
стъпват по бюджета на съответния държавен 
орган или бюджетна организация.
(3) Приходите от глоби по Закона за дви­
жението по пътищата, без тези по чл. 167, 
ал. 4 и по § 1, ал. 4, т. 1 от допълнителните 
разпоредби на същия закон, постъпват в при­
ход на централния бюджет.
(4) Приходите от глоби и санкции, нала­
гани и/или събирани от органите на Нацио­
налната агенция за приходите, постъпват по 
съответните им банкови сметки за приходите 
на централния бюджет.
§ 2. (1) Разликата между приходите, раз­
ходите, трансферите и нето операциите по 
финансиране по бюджетите на министерства­
та и ведомствата по чл. 4 и чл. 6, ал. 1 е за 
сметка на бюджетното взаимоотношение с 
централния бюджет.
(2) За целите на касовото изпълнение на 
бюджета сумата по ал. 1 за съответните бю­
джети и за централния бюджет е резултатна 
и индикативна величина.
§ 3. (1) Министърът на финансите одобрява 
лимит за плащанията на първостепенните 
разпоредители с бюджетни кредити за 2013 г. 
в размер до 100 на сто от плащанията им 
за разходи и трансфери по уточнен план, 
независимо от изпълнението на приходите и 
останалите постъпления по съответните бю­
джети, в случай че не се нарушава утвърденото 
бюджетно салдо по републиканския бюджет.
(2) При залагането и актуализирането на 
лимитите в системата за електронни бюджетни 
разплащания Министерството на финансите 
текущо може да предприема мерки за кориги­
ране на месечните лимити за плащания или 
за отлагане залагането на лимити в частта на 
утвърдените суми за нелихвените разходи и 
трансферите за компенсиране неизпълнение­
то на приходите по републиканския бюджет, 
както и за компенсиране на ефекта върху 
бюджетното салдо, произтичащ от касовите 
разлики в месечните размери на постъпилите 
приходи по републиканския бюджет.
§ 4. (1) Средствата от резерва за непредвиде­
ни и неотложни разходи в частта за структурни 
реформи и допълнителни фискални мерки по 
чл. 1, ал. 2, т. 4.1 се разходват въз основа на 
акт на Министерския съвет.
(2) Средствата от резерва за непредвидени и 
неотложни разходи в частта за предотвратява­
не, овладяване и преодоляване на последиците 
от бедствия по чл. 1, ал. 2, т. 4.2 се разходват 
въз основа на решение на Междуведомствена­
та комисия за възстановяване и подпомагане 
към Министерския съвет.